Í gærkvöldi kom Ingunn AK til hafnar á Akranesi með um 600 tonn af loðnu sem fengust í tveimur köstum á miðunum norðvestur af Hrauninu , eða um 30 mílur vestur af Akranesi . Þrjú skip voru í gær á loðnuveiðum á þessu svæði en auk Ingunnar voru það Faxi RE og Álsey VE . Í frétt HB Granda kemur fram að þetta sé sæmilegasta loðna en það komi samt á óvart að hún er af blandaðri stærð . Mest er um stóra og fallega loðnu en svo eru smærri inn á milli . Hrognafyllingin er ekki orðin eins mikil og von var á en það er þroski hrognanna sem skiptir jú öllu máli . Sjómenn bíða nú spenntir eftir niðurstöðum rannsókna á loðnutorfu sem fundist hefur við suðurströndina . Hafrannsóknaskipið Árni Friðriksson er þar við rannsóknir . Vona sjómenn að mælingar leiði til þess að aukið verði við loðnukvótann . - 18.2.2010 12:40:51 ERu svo eintómir utanbæjarmenn sem fá vinnu við loðnuvinnsluna meðan skagamenn eru atvinnulausir ? Hvar er verkalíðsfélagið ?